CELEX: C2005/019/67
Language: et
Date: 2005-01-22 00:00:00
Title: Kohtuasi T-446/04: CO-FRUTTA soc. coop. rl'i 9. novembri 2004. aasta hagi Euroopa Ühenduste Komisjoni vastu

22.1.2005   
            
            
               ET
            
            
               Euroopa Liidu Teataja
            
            
               C 19/32
            
         CO-FRUTTA soc. coop. rl'i 9. novembri 2004. aasta hagi Euroopa Ühenduste Komisjoni vastu
   (Kohtuasi T-446/04)
   (2005/C 19/67)
   Kohtumenetluse keel: itaalia
   CO-FRUTTA soc. coop. rl esitas 9. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on Wilma Viscardini ja Gabriele Donà.
   Hageja palub esimese astme kohtul:
   
               —
            
            
               tühistada EÜ artikli 230 alusel komisjoni peasekretäri 10. augusti 2004. aasta kirjas (SG/B/2/MM/tf D (2004) 7079) sisalduv otsus, millega jäeti rahuldamata Co-Frutta 3. mai 2004. aasta kirjaga esitatud teistkordne taotlus juurdepääsuks ühenduses registreeritud banaaniimpordiga tegelevate operaatorite kohta 1998., 1999. ja 2000. aasta andmeid sisaldavatele dokumentidele;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Oma nõude toetuseks väidab hageja, et komisjon ei võinud enam vaidlustatud otsust vastu võtta, kuna kaudne taotluse rahuldamata jätmine oli juba toimunud vaikimisi.
   Lisaks viitab hageja teistele argumentidele, mis on sisuliselt analoogsed kohtuasja T-355/04 hagiavalduse väidetele (ELT C 262, 23.10.2004).